
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 182 

7 Αυγούστου 2001 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

244. 'Ιδρυση εργαστηρίων στο Τμήμα Πληροφορικής 

του Πανεπιστημίου Πειραιώς και καθορισμός του 
εσωτερικού τους κανονισμού. 1 

245. Ίδρυση εργαστηρίου Δυναμικής Συστημάτων στο 

Τμήμα Μηχανολόγων Μηχανικών Βιομηχανίας της 
Σχολής Τεχνολογικών Επιστημών του Πανεπιστη¬ 
μίου Θεσσαλίας και καθορισμός του εσωτερικού 
του κανονισμού. 2 

246. Ίδρυση εργαστηρίων στο Τμήμα Μηχανικών Ηλε¬ 
κτρονικών Υπολογιστών και Πληροφορικής της 
Πολυτεχνικής Σχολής του Πανεπιστημίου Πατρών 
και καθορισμός του εσωτερικού τους κανονισμού 3 

247. Εσωτερικός κανονισμός λειτουργίας του Εργα¬ 
στηρίου Ενδοσκοπήσεων του Τμήματος Ιατρικής 


του Δημοκριτείου Πανεπιστημίου Θράκης. 4 

248.Οργανισμοί οργανώσεως και λειτουργίας των 
Παιδικών Εξοχών για το έτος 2001 . 5 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 244 

Ίδρυση εργαστηρίων στο Τμήμα Πληροφορικής του Πα¬ 
νεπιστημίου Πειραιώς και καθορισμός του εσωτερικού 
τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη 
Τις διατάξεις: 

1. Των άρθρων 50 παρ. 1 και 7 παρ. 5 του Ν. 1268/82 «Δο¬ 
μή και λειτουργία των Ανωτάτων Εκπαιδευτικών Ιδρυμά¬ 
των» (Α' 87) όπως η τελευταία αυτή διάταξη τροποποιήθηκε 
με το άρθρο 48 παρ. 2 του Ν. 1404/83 «Δομή και λειτουργία 
των Τεχνολογικών Εκπαιδευτικών Ιδρυμάτων» (Α' 173). 

2. Τις διατάξειςτου άρθρου 29Ατου Ν. 1558/85 - Α' 137 
όπως αυτό προσετέθη με το άρθρο 27 του Ν. 2081/92 - Α' 
154 και τροποποιήθηκε με το άρθρο 1 παρ. 2α του Ν. 
2469/97 Α' 38). 


3. Τις διατάξεις του άρθρου 22 παρ. 3 του Ν. 2362/95 (Α' 
247). 

4. Τις διατάξεις του άρθρου 1 του Π.Δ. 55/96 (Α' 48). 

5. Τις διατάξεις της αριθμ. 1039386/441/Α0006/ 
21.4.2000 Απόφασηςτου Πρωθυπουργού και του Υπουρ¬ 
γού Οικονομικών «Ανάθεση αρμοδιοτήτων του Υπουργού 
Οικονομικών στους Υφυπουργούς Οικονομικών» (Β' 571). 

6. Τη γνώμη της Γενικής Συνέλευσης του Τμήματος 
Πληροφορικής του Πανεπιστημίου Πειραιώς (συνεδρία¬ 
ση: 9/29.4.99) 

7. Το γεγονός ότι από την εφαρμογή του παρόντος δια¬ 
τάγματος προκαλείται σε βάρος του προϋπολογισμού 
του Πανεπιστημίου Πειραιώς (ΚΑΕ 4121) ετήσια δαπάνη 
ύψους 3.000.000 δρχ. Η εν λόγω δαπάνη θα καλυφθεί κα¬ 
τά το τρέχον οικονομικό έτος από τις πιστώσεις που έχουν 
εγγράφει στον προϋπολογισμό του ανωτέρω Πανεπιστη¬ 
μίου. 

Κατά την επόμενη πενταετία μέρος της ανωτέρω δαπά¬ 
νης αναμένεται να εξοικονομηθεί από ίδιους πόρους των 
εργαστηρίων κατά τα προβλεπόμενα στο άρθρο 6του πα¬ 
ρόντος διατάγματος κατά δε το υπόλοιπο μέρος της, η εν 
λόγω δαπάνη, θα καλύπτεται από τις πιστώσεις που θα εγ- 
γράφονται στον ανωτέρω προϋπολογισμό, χωρίς αύξηση 
της κρατικής επιχορήγησης προς το Πανεπιστήμιο Πει¬ 
ραιώς. 

8. Την αριθμ. 168/2001 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 
Ίδρυση 

Ιδρύονται στο Τμήμα Πληροφορικής του Πανεπιστημί¬ 
ου Πειραιώς τα ακόλουθα Εργαστήρια: 

α) Τεχνολογίας Λογισμικού το οποίο εξυπηρετεί εκπαι¬ 
δευτικές και ερευνητικές ανάγκες, στο γνωστικό αντικεί¬ 
μενο της τεχνολογίας Λογισμικού και των εφαρμογών της, 

β) Πληροφοριακών Συστημάτων το οποίο εξυπηρετεί 
εκπαιδευτικές και ερευνητικές ανάγκες, στο γνωστικό 
αντικείμενο των πληροφοριακών συστημάτων και των 
εφαρμογών τους και 

γ) Συστημάτων Υποστήριξης Αποφάσεων το οποίο εξυ¬ 
πηρετεί εκπαιδευτικές και ερευνητικές ανάγκες, στα γνω¬ 
στικά αντικείμενα των συστημάτων υποστήριξης αποφά¬ 
σεων και της ανάλυσης δεδομένων. 

Άρθρο 2 
Αποστολή 

Κάθε εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Πληροφορικής καθώς και των άλλων τμημάτων του 
Πανεπιστημίου Πειραιώς, σε θέματα που εμπίπτουν στα 
αντικείμενα δραστηριότητας κάθε εργαστηρίου όπως αυ¬ 
τά προσδιορίζονται στο άρθρο 1 του παρόντος. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ελληνικά και αλλοδαπά, εφόσον οι 
επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους των εργαστηρίων. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες και σε κάθε νομι¬ 
κής μορφής οργανισμούς κατά τα προβλεπόμενα στο 
Π.Δ. 159/1984 (Ά53). 

Άρθρο 3 
Προσωπικό 

Το προσωπικό κάθε εργαστηρίου αποτελείται από μέλη 
του Διδακτικού Ερευνητικού Προσωπικού (Δ.Ε.Π.) του 
Τμήματος Πληροφορικής που το γνωστικό αντικείμενο 
της θέσης που κατέχουν εμπίπτει στα διδακτικά και ερευ¬ 
νητικά ενδιαφέροντα του εργαστηρίου, από μέλη του Ει¬ 
δικού Τεχνικού Εργαστηριακού Προσωπικού (Ε.Τ.Ε.Π.) 
καθώς και από μέλη του λοιπού επιστημονικού προσωπι¬ 
κού και του Διοικητικού Προσωπικού που τοποθετείται 
στο εργαστήριο με τη διαδικασία του άρθρου 4 παρ. 1 (δ) 
του Ν. 2083/92 (Ά 159) και 13 παρ. 3 (β) του Ν. 2817/2000 
(Ά78) αντίστοιχα. 

Άρθρο 4 

Διοίκηση - αρμοδιότητες 

1. Κάθε εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Πληροφορικής που ορίζεται με τη διαδικασία του άρθρου 
28 παρ. 22του Ν. 2083/92 (Ά 159). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/82 μεταξύ των οποίων περιλαμ¬ 
βάνονται ο συντονισμός του διδακτικού (προπτυχιακού- 
μεταπτυχιακού) και ερευνητικού έργου του εργαστηρίου, 
η κατάρτιση και υποβολή στη Γενική Συνέλευση του Τμή¬ 
ματος του ετήσιου προγράμματος λειτουργίας του εργα¬ 
στηρίου και η μέριμνα για την τήρησή του, η μέριμνα για 
τη στελέχωση, την οικονομική διαχείριση και την κατανο¬ 
μή των χώρων του εργαστηρίου, η εισήγηση για τον ορι¬ 
σμό των υπευθύνων για τα αναλώσιμα υλικά και τον κινη¬ 
τό εξοπλισμό και η υπογραφή κάθε εξερχομένου του ερ¬ 
γαστηρίου εγγράφου. 

Άρθρο 5 

Εγκατάσταση-λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπιστη¬ 
μίου και σε χώρους που παραχωρούνται σ’ αυτό για την 
εγκατάσταση των οργάνων και του λοιπού τεχνικού εξο¬ 


πλισμού που είναι αναγκαίος για τη διενέργεια των εργα¬ 
στηριακών ασκήσεων και των ερευνητικών προγραμμά¬ 
των. Στο χώρο εγκατάστασης τοποθετείται πινακίδα με 
τοντίτλοτου εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί από τη Γ ενική Συνέλευση του Τ μήματος και 
καθορίζει την προτεραιότητα στη χρησιμοποίηση οργά¬ 
νων και χώρων, σε περίπτωση που δεν υπάρχει σχετική 
απόφαση. 

3. Ο διευθυντής έχει την ευθύνη για την εν γένει λει¬ 
τουργία των μονάδων του εργαστηρίου, τη χρησιμοποίη¬ 
ση οργάνων και υλικών που ανήκουν σ’ αυτό, την παρα¬ 
μονή των εργαζομένων (προσωπικού, φοιτητών, επισκε¬ 
πτών), στους χώρους, καθώς και στην προστασία των 
οργάνων και εγκαταστάσεώντου από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων στους τομείς των δι¬ 
δακτικών και ερευνητικών δραστηριοτήτων του οικείου 
εργαστηρίου, η πρόσληψη διενεργείται κατόπιν εισηγή- 
σεωςτου διευθυντή του αντίστοιχου εργαστηρίου από τα 
αρμόδια όργανα του τμήματος. 

Άρθρο 6 
Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 του Π.Δ. 159/1984 (Ά 53). 

δ. Τις πιστώσεις που διατίθενται από το Τμήμα Πληρο¬ 
φορικής του Πανεπιστημίου Πειραιώς με τη διαδικασία 
του άρθρου 4 παρ. 1(ε) του Ν. 2083/1992 (Α' 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Πειραιώς για τους 
σκοπούς του εργαστηρίου. 

Άρθρο 7 

Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: 

Βαθμολόγιο φοιτητών, βιβλίο περιουσιακών στοιχείων, 
φάκελλος οικονομικών στοιχείων κάθε έτους, κατάλογος 
επιστημονικών βιβλίων, περιοδικών και οργάνων, αρχείο 
ερευνητικών προγραμμάτων, βιβλίο μεταβολών προσω¬ 
πικού, πρωτόκολλο εισερχόμενης-εξερχόμενης αλληλο¬ 
γραφίας και κάθε άλλο βιβλίο ή στοιχείο το οποίο κρίνεται 
απαραίτητο ή προβλέπεται από ειδικές διατάξεις. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 31 Ιουλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ Δ. ΕΥΘΥΜΙΟΥ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΟ. 245 
Ίδρυση εργαστηρίου Δυναμικής Συστημάτων στο Τμήμα 
Μηχανολόγων Μηχανικών Βιομηχανίας της Σχολής 
Τεχνολογικών Επιστημών του Πανεπιστημίου Θεσσα¬ 
λίας και καθορισμός του εσωτερικού του κανονισμού. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. Των άρθρων 50 παρ. 1 και7παρ. 5 του Ν. 1268/1982 
«Δομή και λειτουργία των Ανωτάτων Εκπαιδευτικών Ιδρυ¬ 
μάτων» (Α' 87) όπως η τελευταία αυτή διάταξη τροποποι¬ 
ήθηκε με το άρθρο 48 παρ. 2του Ν. 1404/83 «Δομή καιλει- 
τουργίατωνΤεχνολογικών Εκπαιδευτικών Ιδρυμάτων» (Α' 
173). 

2. Του άρθρου 4 παρ. 1 εδ. γτου Ν. 2083/1992, «Εκσυγ¬ 
χρονισμός της Ανωτάτης Εκπαίδευσης» (ΑΊ59). 

3. Του (άρθρου 29Ατου Ν. 1558/85 (Α137) όπως αυτό 
προσετέθη με το άρθρο 27 του Ν. 2081/92 «Κυβέρνηση 
και Κυβερνητικά Όργανα» (Α' 154) και τροποποιήθηκε με 
το άρθρο 1 παρ. 2ατου Ν. 2469/97 «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις» (Α' 38). 

4. Του άρθρου 22 παρ. 3 του Ν. 2362/1995 «Περί δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (Α' 247). 

5. Τις διατάξεις του άρθρου 1 περ. όότου Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 

6. Της αρ. 1039386/441/Α0006/21.4.2000 Απόφασης 
του Πρωθυπουργού και του Υπουργού Οικονομικών 
«Ανάθεση αρμοδιοτήτων στους Υφυπουργούς Οικονομι¬ 
κών» (Β' 571). 

7. Τη γνώμη της Γενικής Συνέλευσης του Τμήματος Μη¬ 
χανολόγων Μηχανικών Βιομηχανίας της Σχολής Τεχνολο¬ 
γικών Επιστημών του Πανεπιστημίου Θεσσαλίας (συνε¬ 
δρίαση 18/14.6.2000). 

8. Το γεγονός ότι από την εφαρμογή του παρόντος δια¬ 
τάγματος προκαλείται σε βάρος του προϋπολογισμού 
του Πανεπιστημίου Θεσσαλίας (ΚΑΕ 4121) ετήσια δαπά¬ 
νη ύψους 1.200.000 δρχ. Η εν λόγω δαπάνη θα καλυφθεί 
κατά το τρέχον οικονομικό έτος από τις πιστώσεις που 
έχουν εγγράφει στον προϋπολογισμό του ανωτέρω Πα¬ 
νεπιστημίου. Κατά την επόμενη πενταετία μέρος της ανω¬ 
τέρω δαπάνης αναμένεται να εξοικονομηθεί από ίδιους 
πόρους του εργαστηρίου κατά τα προβλεπόμενα στο άρ¬ 
θρο 6του παρόντος διατάγματος κατά δετό υπόλοιπο μέ¬ 
ρος της, η εν λόγω δαπάνη, θα καλύπτεται από τις πιστώ¬ 
σεις που θα εγγράφονται στον ανωτέρω προϋπολογισμό, 


χωρίς αύξηση της κρατικής επιχορήγησης προς το Πανε¬ 
πιστήμιο Θεσσαλίας. 

9.Την αριθμ. 169/2001 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 

Ίδρυση 

Ιδρύεται στο Τμήμα Μηχανολόγων Μηχανικών Βιομη¬ 
χανίας της Σχολής Τεχνολογικών Επιστημών του Πανεπι¬ 
στημίου Θεσσαλίας, Εργαστήριο Δυναμικής Συστημάτων 
το οποίο εξυπηρετεί εκπαιδευτικές και ερευνητικές ανά¬ 
γκες στα γνωστικά αντικείμενα που αφορούν α) την θεω¬ 
ρητική και πειραματική μελέτη της δυναμικής και ταλα- 
ντωτικής συμπεριφοράς μηχανολογικών συστημάτων και 
κατασκευών, β) την προσομοίωση και τον σχεδίασμά δυ¬ 
ναμικών συστημάτων, γ) την αναγνώριση, έλεγχο, δια¬ 
γνωστική και αξιοπιστία δυναμικών συστη μάτων καιτέλος 
την ανάπτυξη μεθοδολογιών ανάλυσης, σχεδιασμού, δια¬ 
γνωστικής, ελέγχου, αξιοπιστίας και ασφάλειας δυναμι¬ 
κών συστημάτων. 

Άρθρο 2 
Αποστολή 

Το εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Μηχανολόγων Μηχανικών Βιομηχανίας της Σχολής 
Τεχνολογικών Επιστημών, καθώς και άλλων τμημάτων 
του Πανεπιστημίου Θεσσαλίας σε θέματα που εμπίπτουν 
στο αντικείμενο δραστηριότητας του εργαστηρίου όπως 
αυτό προσδιορίζεται στο άρθρο 1 του παρόντος. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλε¬ 
πόμενα στο Π.Δ. 159/1984 «Προϋποθέσεις παροχής υπη¬ 
ρεσιών από τα Πανεπιστημιακά εργαστήρια σε ιδιώτες 
και κάθε νομικής μορφής οργανισμούς» (Α' 53). 

Άρθρο 3 
Προσωπικό 

Το εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Μηχα¬ 
νολόγων Μηχανικών Βιομηχανίας που το γνωστικό αντι¬ 
κείμενο της θέσης που κατέχουν εμπίπτει στα διδακτικά 
και ερευνητικά ενδιαφέροντα του εργαστηρίου, από μέλη 
του Ειδικού Τεχνικού Εργαστηριακού Προσωπικού 
(Ε.Τ.Ε.Π.) καθώς και από μέλη του λοιπού επιστημονικού 
προσωπικού και του διοικητικού προσωπικού που τοπο¬ 
θετούνται στο εργαστήριο με τη διαδικασία των άρθρων 
4 παρ. 1 (δ) του Ν. 2083/92 (Α' 159) και 13 παρ. 3βτου Ν. 
2817/2000 «Εκπαίδευση των ατόμων με ειδικές εκπαιδευ¬ 
τικές ανάγκες και άλλες διατάξεις» (Α' 78) αντίστοιχα. 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από μέλος του Διδακτι- 

κού Ερευνητικού Προσωπικού (Δ.Ε.Π.) του Τμήματος Μη¬ 
χανολόγων Μηχανικών Βιομηχανίας του Πανεπιστημίου 
Θεσσαλίας που ορίζεται με τη διαδικασία που ορίζουν οι 
διατάξεις του άρθρου 28 παρ. 22 του Ν. 2083/92 (Α' 159). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/82 μεταξύ των οποίων περιλαμ¬ 
βάνονται ο συντονισμός του διδακτικού (προπτυχιακού- 
μεταπτυχιακού) και ερευνητικού έργου του εργαστηρίου, 
η κατάρτιση και υποβολή στη Γενική Συνέλευση του Τμή¬ 
ματος του ετήσιου προγράμματος λειτουργίας του εργα¬ 
στηρίου και η μέριμνα για την τήρησή του, η μέριμνα για 
τη στελέχωση, την οικονομική διαχείριση και την κατανο¬ 
μή των χώρων του εργαστηρίου, η εισήγηση στη Γενική 
Συνέλευση του Τμήματος για τον ορισμό των υπευθύνων 
για τα αναλώσιμα υλικά και τον κινητό εξοπλισμό και η 
υπογραφή κάθε εγγράφου που διακινεί το εργαστήριο. 

Άρθρο 5 

Εγκατάσταση - λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
Θεσσαλίας και σε χώρους που παραχωρούνται σ’ αυτό 
για την εγκατάσταση των οργάνων και του λοιπού τεχνι¬ 
κού εξοπλισμού που είναι αναγκαίος για τη διενέργεια 
των εργαστηριακών ασκήσεων και των ερευνητικών προ¬ 
γραμμάτων. Στο χώρο εγκατάστασης τοποθετείται πινα¬ 
κίδα μετοντίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στους χώ¬ 
ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων σε τομείς των διδα¬ 
κτικών και ερευνητικών δραστηριοτήτων του εργαστηρί¬ 
ου, η πρόσληψη διενεργείται κατόπιν εισηγήσεως του δι¬ 
ευθυντή στα αρμόδια όργανα του τμήματος σύμφωνα με 
τις διατάξεις του άρθρου ΙδτουΝ. 1268/1982 και του άρ¬ 
θρου 5 του Π.Δ. 407/1980 «Περί του Κυρίου Διδακτικού 
Προσωπικού κ.λπ. του Πανεπιστημίου και του Πολυτε¬ 
χνείου Κρήτης» (ΑΊ12). 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 


γ. Την παροχή υπηρεσιών σύμφωνα με το άρθρο 3 παρ. 
3 του Π.Δ. 159/1984 (Ά 53). 

δ. Τις πιστώσεις που διατίθενται από το Τμήμα Μηχανο¬ 
λόγων Μηχανικών Βιομηχανίας του Πανεπιστημίου Θεσ¬ 
σαλίας με τη διαδικασία του άρθρου 4 παρ. 1ε του Ν. 
2083/1992 (Ά 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονταιστο Πανεπιστήμιο Θεσσαλίαςγιατους 
σκοπούς του εργαστηρίου. 

Άρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακόλου¬ 
θα βιβλία και στοιχεία: βαθμολόγιο φοιτητών, βιβλίο περι¬ 
ουσιακών στοιχείων, φάκελλος οικονομικών στοιχείων 
κάθε έτους, κατάλογος επιστημονικών βιβλίων, περιοδι¬ 
κών και οργάνων, αρχείο ερευνητικών προγραμμάτων, βι¬ 
βλίο μεταβολών προσωπικού, πρωτόκολλο διακίνησης 
αλληλογραφίας. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 31 Ιουλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ Δ. ΕΥΘΥΜΙΟΥ 

-Φ- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 246 
Ίδρυση εργαστηρίων στο Τμήμα Μηχανικών Ηλεκτρονι¬ 
κών Υπολογιστών και Πληροφορικής της Πολυτεχνι¬ 
κής Σχολής του Πανεπιστημίου Πατρών και καθορι¬ 
σμός του εσωτερικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη 

1. Τις διατάξεις των άρθρων 7 παρ. 5 και 50 παρ. 1 του 
Ν. 1268/1982 «Δομή και λειτουργία των Ανωτάτων Εκπαι¬ 
δευτικών Ιδρυμάτων» (Α' 87) όπως η πρώτη διάταξη τρο¬ 
ποποιήθηκε με το άρθρο 48 παρ. 2του Ν. 1404/1983 «Δο¬ 
μή και λειτουργία των Τεχνολογικών Εκπαιδευτικών Ιδρυ¬ 
μάτων» (Α' 173). 

2. Τις διατάξεις του άρθρου 4 παρ. 1 εδ. γ του Ν. 
2083/1992, «Εκσυγχρονισμός της Ανωτάτης Εκπαίδευ¬ 
σης» (Ά159). 

3. Τις διατάξεις του άρθρου 29Α του Ν. 1558/1985 (Α' 
137) όπως αυτό προσετέθη με το άρθρο 27 του Ν. 
2081/92 (Α' 154) καιτροποποιήθηκε με το άρθρο 1 παρ. 2α 
του Ν. 2469/1997 (Ά 38). 

4. Τις διατάξεις του άρθρου 22 παρ. 3του Ν. 2362/1995 
«Περί δημοσίου Λογιστικού, ελέγχου των δαπανών του 
Κράτους και άλλες διατάξεις» (Α' 247). 

5. Τις διατάξεις του άρθρου 1 περ. όότου Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 

6. Τις διατάξεις της αρ. 1039386/441 /Α0006/21.4.2000 
Απόφασης του Πρωθυπουργού και του Υπουργού Οικο¬ 
νομικών «Ανάθεση αρμοδιοτήτων στους Υφυπουργούς 
Οικονομικών» (Β' 571). 

7. Τη γνώμη της Γενικής Συνέλευσης του Τμήματος Μη¬ 
χανικών Ηλεκτρονικών Υπολογιστών Πληροφορικής της 
Πολυτεχνικής Σχολής του Πανεπιστημίου Πατρών (συνε¬ 
δρίαση 6/17.2.2000 και 7/18.4.2000). 

8. Το γεγονός ότι από την εφαρμογή των διατάξεων του 
παρόντος διατάγματος προκαλείται ετήσια δαπάνη 
ύψους 2.000.000 δρχ. για τα λειτουργικά έξοδα των 
ιδρυομένων εργαστηρίων, η οποία θα βαρύνει τον προϋ¬ 
πολογισμό του Πανεπιστημίου Πατρών ΚΑΕ 4121. Κατά 
την επόμενη πενταετία μέρος της ανωτέρω δαπάνης ανα¬ 
μένεται να εξοικονομηθεί από ίδιους πόρους των εργα¬ 
στηρίων κατά τα προβλεπόμενα στο άρθρο 6 του παρό¬ 
ντος διατάγματος χωρίς αύξηση της κρατικής επιχορή¬ 
γησης προς το Πανεπιστήμιο Πατρών κατά δε το 
υπόλοιπο μέρος της, η εν λόγω δαπάνη, θα καλύπτεται 
από τις πιστώσεις που θα εγγράφονται στον ανωτέρω 
Προϋπολογισμό. 

9. Την αριθμ. 228/2001 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 
Ίδρυση 

Ιδρύονται στο Τμήμα Μηχανικών Ηλεκτρονικών Υπολο¬ 
γιστών και Πληροφορικής της Πολυτεχνικής Σχολής του 
Πανεπιστημίου Πατρών, τα εξής εργαστήρια: 

α. Εργαστήριο Σημάτων και Τηλεπικοινωνιών, το οποίο 
εξυπηρετεί εκπαιδευτικές και ερευνητικές ανάγκες στο 
γνωστικό αντικείμενο της ψηφιακής επεξεργασίας και 
ανάλυσης συστημάτων και εικόνων, καθώς και στο γνω¬ 
στικό αντικείμενο των τηλεπικοινωνιών με ιδιαίτερη έμφα¬ 
ση. 

I. Σε ότι αφορά την ψηφιακή επεξεργασία και ανάλυση 
σημάτων και εικόνων σε θέματα όπως: Θεωρία σημάτων 
και συστημάτων, αλγόριθμοι επεξεργασίας σημάτων και 
ταυτοποίησης συστημάτων, τεχνικές μοντελοποίησης 
σημάτων, προσαρμοστική εκτίμηση παραμέτρων με δια¬ 
τάξεις αισθητήρων, θεωρητική μελέτη αλγορίθμων, τε¬ 
χνικές βέλτιστης ανίχνευσης σημάτων και αλλαγών σε συ¬ 
στήματα, σχεδιασμός μονοδιάστατων και πολυδιάστα¬ 
των ψηφιακών φίλτρων, τεχνικές επεξεργασίας και 
ανάλυσης ψηφιακών εικόνων (για εφαρμογές που απαι¬ 
τούν βελτίωση, αποκατάσταση, συμπίεση, οριοθέτηση, 
περιγραφή σχημάτων, τρισδιάστατη ανακατασκευή 
κ.λπ.), μοντελοποίηση και κωδικοποίηση φωνής, επεξερ¬ 
γασία και ανάλυση βιοϊατρικών σημάτων, περιβάλλοντα 
εξομοίωσης και υλοποίησης εφαρμογών. 

II. Σε ότι αφορά της τηλεπικοινωνίες σε θέματα όπως: 
Θεωρία πληροφοριών και τεχνικές κωδικοποίησης πη¬ 
γής, επικοινωνίες δεδομένων στη βασική ζώνη και σε ζώ¬ 
νη διέλευσης, ψηφιακές τεχνικές διαποδιαμόρφωσης, 
κώδικες ελέγχου σφαλμάτων, αλγοριθμικές τεχνικές εξί¬ 
σωσης διαύλου και ανάκτησης συμβολοσειράς, ανάκτη¬ 
ση χρονισμού, ακύρωση ανακλάσεων σε τοπικούς βρό¬ 
χους, συστήματα πολλαπλής προσπέλασης, αλγόρι- 
σθμοι προσαρμοστικής μορφοποίησης του λοβού 


ακτινοβολίας, ασύρματες επικοινωνίες ευρείας ζώνης, κι¬ 
νητές επικοινωνίες, επεξεργασία σημάτων σε οπτικές επι¬ 
κοινωνίες , περιβάλλοντα εξομοίωσης και υλοποίησης 
εφαρμογών. 

β. Εργαστήριο Δικτύων Υπολογιστών, το οποίο εξυπη¬ 
ρετεί εκπαιδευτικές και ερευνητικές ανάγκες σε θέματα 
που σχετίζονται με την ανάπτυξη υλικού και λογισμικού 
για οπτικά, κινητά και συμβατικά δίκτυα υπολογιστών και 
δίκτυα τηλεπικοινωνιών, τον σχεδίασμά και την ανάλυση 
πρωτοκόλλων επικοινωνίας, τον δικτυακό προγραμματι¬ 
σμό, τον σχεδίασμά και την κατασκευή κόμβων μεταγω¬ 
γής, την ανάπτυξη αλγόριθμων, και τις οπτικές και ασύρ¬ 
ματες τηλεπικοινωνίες μέσω όχι μόνο της διδασκαλίας, 
αλλά και της αρνητικής διαδικασίας, της απόκτησης τε¬ 
χνικής εμπειρίας, της ανάπτυξης σύγχρονου λογισμικού 
και υλικού στο εργαστήριο της οργάνωσης διαλέξεων, 
ημερίδων, συμποσίων και των συνεργασιών με φορείς ερ¬ 
γαστήρια και επιστημονικά κέντρα καθώς και τη βιομηχα¬ 
νία τηλεπικοινωνιών και πληροφορικής με σκοπό την ανά¬ 
πτυξη και διάδοση των ιδανικών της επιστήμης και του 
επιστημονικού ήθους και την υποστήριξη των αναγκών 
των νέων επιστημόνων και της κοινωνίας. 

Άρθρο 2 
Αποστολή 

Κάθε εργαστήριο έχει ως αποστολή: 

1 .Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Μηχανικών Ηλεκτρονικών Υπολογιστών και Πληρο¬ 
φορικής της Πολυτεχνικής Σχολής καθώς και άλλων τμη¬ 
μάτων του Πανεπιστημίου Πατρών σε θέματα που 
εμπίπτουν στα αντικείμενα δραστηριότητας των εργα¬ 
στηρίων όπως αυτά προσδιορίζονται στο άρθρο 1 του πα¬ 
ρόντος. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλεπό¬ 
μενα στο Π.Δ. 159/1984 «Προϋποθέσεις παροχής υπηρε¬ 
σιών από τα Πανεπιστημιακά εργαστήρια σε ιδιώτες και 
κάθε νομικής μορφής οργανισμούς» (Α' 53). 

Άρθρο 3 
Προσωπικό 

Κάθε εργαστήριο στελεχώνεται από μέλη του Διδακτι¬ 
κού Ερευνητικού Προσωπικού (Δ.Ε.Π.) του Τμήματος Μη¬ 
χανικών Ηλεκτρονικών Υπολογιστών και Πληροφορικής 
που κατέχουν θέσεις των οποίων το γνωστικό αντικείμενο 
εμπίπτει στα διδακτικά και ερευνητικά ενδιαφέροντα του 
εργαστηρίου, από μέλη του Ειδικού Τεχνικού Εργαστη¬ 
ριακού Προσωπικού (Ε.Τ.Ε.Π.) καθώς και από μέλη του 
λοιπού επιστημονικού προσωπικού και του διοικητικού 
προσωπικού που τοποθετούνται στο εργαστήριο με τη 
διαδικασία των άρθρων 4 παρ. 1 (δ) του Ν. 2083/92 (Α' 
159) και 13 παρ. 3βτου Ν. 2817/2000 « Εκπαίδευση των 
ατόμων με ειδικές εκπαιδευτικές ανάγκες και άλλες δια¬ 
τάξεις» (Α' 78) αντίστοιχα. 

Άρθρο 4 

Διοίκηση-Αρμοδιότητες 

1. Κάθε εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Μηχανικών Ηλεκτρονικών Υπολογιστών και Πληροφορι¬ 
κής του Πανεπιστημίου Πατρώνπου ορίζεται με τη διαδι¬ 
κασία που ορίζουν οι διατάξεις του άρθρου 28 παρ. 22 του 
Ν. 2083/92 (ΑΊ59). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/82 μεταξύ των οποίων περιλαμ¬ 
βάνονται ο συντονισμός του διδακτικού (προπτυχιακού- 
μεταπτυχιακού) και ερευνητικού έργου του εργαστηρίου, 
η κατάρτιση και υποβολή στη Γενική Συνέλευση του Τμή¬ 
ματος του ετήσιου προγράμματος λειτουργίας του εργα¬ 
στηρίου και η μέριμνα για την τήρησή του, η μέριμνα για 
τη στελέχωση, την οικονομική διαχείριση και την κατανο¬ 
μή των χώρων του εργαστηρίου, η εισήγηση στη Γενική 
Συνέλευση του Τμήματος για τον ορισμό των υπευθύνων 
για τα αναλώσιμα υλικά και τον κινητό εξοπλισμό και η 
υπογραφή κάθε εγγράφου. 

Άρθρο 5 

Εγκατάσταση-λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπιστη¬ 
μίου Πατρών και σε χώρους που παραχωρούνται σ’ αυτό 
για την εγκατάσταση των οργάνων και του λοιπού τεχνι¬ 
κού εξοπλισμού που είναι αναγκαίος για τη διενέργεια 
των εργαστηριακών ασκήσεων και των ερευνητικών προ¬ 
γραμμάτων. Στο χώρο εγκατάστασης τοποθετείται πινα¬ 
κίδα μετοντίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στους χώ¬ 
ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

4. Η χρησιμοποίηση ειδικών οργάνων κάθε εργαστηρί¬ 
ου επιτρέπεται μόνο στο προσωπικό του ή άλλους ερευ¬ 
νητές, που έχουν ειδική επί των οργάνων αυτών εκπαί¬ 
δευση και εξουσιοδότηση από το διευθυντή αυτού. Κινη¬ 
τά όργανα και σκεύη, τα οποία παραδίδονται για τη 
διεξαγωγή εργασιών, επιστρέφονται, μετά τη χρησιμο¬ 
ποίησή τους, στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα του 
Τμήματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του εργαστηρίου σύμφωνα με την ισχύουσα νο¬ 
μοθεσία (άρθρο 18 του Ν. 1288/82). 

Άρθρο 6 
Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 


γ. Την παροχή υπηρεσιών σύμφωνα με το άρθρο 4 παρ. 
3του Π.Δ. 159/1984 (Ά 53). 

δ. Τις πιστώσεις που διατίθενται από το Τμήμα Μηχανι¬ 
κών Ηλεκτρονικών Υπολογιστών και Πληροφορικής του 
Πανεπιστημίου Πατρών με τη διαδικασία του άρθρου 4 
παρ. 1ε του Ν. 2083/1992 (Ά 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Πατρών για τους 
σκοπούς του οικείου εργαστηρίου. 

Άρθρο 7 

Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: βαθμολόγιο φοιτητών, βιβλίο 
περιουσιακών στοιχείων, φάκελλος οικονομικών στοιχεί¬ 
ων κάθε έτους, κατάλογος επιστημονικών βιβλίων, περιο¬ 
δικών και οργάνων, αρχείο ερευνητικών προγραμμάτων, 
βιβλίο μεταβολών προσωπικού, πρωτόκολλο εισερχομέ¬ 
νων - εξερχομένων εγγράφων. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 31 Ιουλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ Δ. ΕΥΘΥΜΙΟΥ 

-Φ- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 247 
Εσωτερικός κανονισμός λειτουργίας του Εργαστηρίου 
Ενδοσκοπήσεων του Τμήματος Ιατρικής του Δημοκρι- 
τείου Πανεπιστημίου Θράκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. Των άρθρων 50 παρ. 1 και 7 παρ. 5 του Ν. 1268/1982 
«Δομή και λειτουργία των Ανωτάτων Εκπαιδευτικών Ιδρυ¬ 
μάτων» (Α' 87) όπως η τελευταία αυτή διάταξη τροποποι¬ 
ήθηκε με το άρθρο 48 παρ. 2 του Ν. 1404/1983 «Δομή και 
λειτουργίατωνΤεχνολογικών Εκπαιδευτικών Ιδρυμάτων» 
(Α' 173). 

2. Του άρθρου 4 παρ. 1 εδ. γτου Ν. 2083/1992, «Εκσυγ¬ 
χρονισμός της Ανωτάτης Εκπαίδευσης» (Ά159). 

3. Του (άρθρου 29Ατου Ν. 1558/1985 όπως αυτό προ- 
σετέθη με το άρθρο 27 του Ν. 2081/92 «Κυβέρνηση και 
Κυβερνητικά όργανα» (Α' 154) και τροποποιήθηκε με το 
άρθρο 1 παρ. 2ατου Ν. 2469/1997 «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις» (Α' 38). 

4. Τις διατάξεις του άρθρου 1 περ. II του Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 

5. Τη γνώμη της Γενικής Συνέλευσης του Τμήματος Ια¬ 
τρικής του Δημοκριτείου Πανεπιστημίου Θράκης (συνε¬ 
δρίαση 3/17.1.2001). 

6. Το γεγονός ότι από την εφαρμογή των διατάξεων του 
παρόντος διατάγματος δεν προκαλείται δαπάνη σε βά¬ 
ρος του προϋπολογισμού του Δημοκριτείου Πανεπιστη¬ 
μίου Θράκης. 

7. Την αριθμ. 323/2001 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και θρησκευμάτων, αποφασίζουμε: 

Άρθρο 1 
Αντικείμενο 

Το κατά τις διατάξεις του Π.Δ. 459/1987 (ΦΕΚ215 Α) ερ¬ 
γαστήριο Ενδοσκοπήσεων του Τμήματος Ιατρικής του 
Δημοκριτείου Πανεπιστημίου Θράκης, που έχει εγκατα¬ 
σταθεί και λειτουργεί σύμφωνα με την υπ’ αριθμ. 
Α3α/12998/16.1.1992(ΦΕΚ109Β)κοινή απόφαση Υπουρ¬ 
γών Υγείας και Πρόνοιας και Εθνικής Παιδείας και Θρη¬ 
σκευμάτων στο Γενικό Περιφερειακό Νοσοκομείο Αλε¬ 
ξανδρούπολης στα πλαίσια του Χειρουργικού Τομέα έχει 
ως αντικείμενο: 

1. Τη διενέργεια ενδοσκοπήσεωντου Πεπτικού Σωλήνα. 
Οι Ενδοσκοπήσεις αυτές είναι διαγνωστικές και επεμβα- 
τικές, όλου του εύρουςτω επεμβάσεων και αντικαθιστούν 
ή συμπληρώνουν αντίστοιχες χειρουργικές τεχνικές. 

2. Την παροχή υπηρεσιών σε ιδιώτες και σε κάθε μορ¬ 
φής οργανισμούς κατά τα προβλεπόμενα στο Π.Δ. 
159/1984 «Προϋποθέσεις παροχής υπηρεσιών από τα 
Πανεπιστημιακά εργαστήρια σε ιδιώτες και κάθε νομικής 
μορφής οργανισμούς» (Ά 53). 

Την παροχή εξειδικευμένων υπηρεσιών με τη χρησιμο¬ 
ποίηση σύγχρονης Τεχνολογίας αιχμής για τη διαγνωστι¬ 
κή και θεραπευτική κάλυψη όλου του φάσματος των πα¬ 
θήσεων του πεπτικού σωλήνα. 

Άρθρο 2 
Αποστολή 

Το εργαστήριο έχει ως αποστολή: 

1 .Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Ιατρικής, καθώς και άλλων τμημάτων του Δημοκριτεί- 
ου Πανεπιστημίου Θράκης σε θέματα που εμπίπτουν στα 
αντικείμενα δραστηριότητας των εργαστηρίων όπως αυ¬ 
τά προσδιορίζονται στο άρθρο 1 του παρόντος. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν καιαλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλεπό¬ 
μενα στο Π.Δ. 159/1984 «Προϋποθέσεις παροχής υπηρε¬ 
σιών από τα Πανεπιστημιακά εργαστήρια σε ιδιώτες και 
κάθε νομικής μορφής οργανισμούς» (Ά 53). 

Άρθρο 3 
Προσωπικό 

1. Το εργαστήριο στελεχώνεται από μέλη του Διδακτι¬ 
κού Ερευνητικού Προσωπικού (Δ.Ε.Π.) του Τμήματος Ια¬ 


τρικής που το γνωστικό αντικείμενο της θέσης που κατέ¬ 
χουν εμπίπτει στα διδακτικά και ερευνητικά ενδιαφέρο¬ 
ντα του εργαστηρίου, από μέλη του Ειδικού Τεχνικού Ερ¬ 
γαστηριακού Προσωπικού (Ε.Τ.Ε.Π.) καθώς και από μέλη 
του λοιπού επιστημονικού προσωπικού και του διοικητι¬ 
κού προσωπικού που τοποθετούνται στο εργαστήριο με 
τη διαδικασία των άρθρων 4 παρ. 1 (δ) του Ν. 2083/92 (Ά 
159) και 13 παρ. 3βτου Ν. 2817/2000 « Εκπαίδευση των 
ατόμων με ειδικές εκπαιδευτικές ανάγκες και άλλες δια¬ 
τάξεις» (Ά 78) αντίστοιχα. 

2. Το υπόλοιπο προσωπικό τοποθετείται με την διαδικα¬ 
σία που ορίζεται στον οργανισμό του νοσοκομείου στο 
οποίο έχει εγκατασταθεί και λειτουργεί το εργαστήριο 
σύμφωνα με την αριθμ. Α3α/12998/16-1-1992(ΦΕΚ 109) 
κοινή απόφαση Υπουργών Υγείας και Πρόνοιας και Εθνι¬ 
κής Παιδείας και Θρησκευμάτων. 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από μέλος του Διδακτικού 
Ερευνητικού Προσωπικού (Δ.Ε.Π.) του Χειρουργικού Το¬ 
μέα του Τμήματος Ιατρικής του Δημοκριτείου Πανεπιστη¬ 
μίου Θράκης που ορίζεται με τη διαδικασία που ορίζουν οι 
διατάξειςτου άρθρου 28παρ. 22του Ν. 2083/92 (Ά 159). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/82 μεταξύ των οποίων περιλαμ¬ 
βάνονται ο συντονισμός του διδακτικού (προπτυχιακού- 
μεταπτυχιακού) και ερευνητικού έργου του εργαστηρίου, 
η κατάρτιση και υποβολή στη Γενική Συνέλευση του Χει¬ 
ρουργικού Τομέα του ετήσιου προγράμματος λειτουρ¬ 
γίας του εργαστηρίου καιη μέριμνα για τηντήρησή του, η 
μέριμνα για τη στελέχωση, την οικονομική διαχείριση και 
την κατανομή των χώρων του εργαστηρίου, η εισήγηση 
στη Γενική Συνέλευση του Χειρουργικού Τομέα για τον 
ορισμό των υπευθύνων για τα αναλώσιμα υλικά και τον κι¬ 
νητό εξοπλισμό και η υπογραφή κάθε εγγράφου που δια¬ 
κινεί το εργαστήριο. 

Άρθρο 5 

Εγκατάσταση - λειτουργία 

1. Το εργαστήριο λειτουργεί, σύμφωνα με την αριθμ. 
Α3α/12998/16.1.1992(ΦΕΚ109Β) κοινή απόφαση Υπουρ¬ 
γών Υγείας και Πρόνοιας και Εθνικής Παιδείας και Θρη¬ 
σκευμάτων,στο Γενικό Περιφερειακό Νοσοκομείο Αλε¬ 
ξανδρούπολης στα πλαίσια του Χειρουργικού Τομέα. Στο 
χώρο λειτουργίας τοποθετείται πινακίδα με τον τίτλο του 
εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στους χώ¬ 
ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 

εργασιών, επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων σε τομείς των διδα¬ 
κτικών και ερευνητικών δραστηριοτήτων του εργαστηρί¬ 
ου, η πρόσληψη διενεργείται κατόπιν εισηγήσεως του δι¬ 
ευθυντή στα αρμόδια όργανα του τμήματος σύμφωνα με 
τις διατάξεις του άρθρου ΙδτουΝ. 1268/1982 και του άρ¬ 
θρου 5 του Π.Δ. 407/1980 «Περί του Κυρίου Διδακτικού 
Προσωπικού κ.λπ. του Πανεπιστημίου και του Πολυτε¬ 
χνείου Κρήτης» (Α' 112). 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 4 παρ. 
3του Π.Δ. 159/1984 (Ά53). 

δ. Τις πιστώσεις που διατίθενται από το Τμήμα Ιατρικής 
του Δημοκριτείου Πανεπιστημίου Θράκης με τη διαδικα¬ 
σία του άρθρου 4παρ. Ιετου Ν. 2083/1992 (Α' 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Δημοκρίτειο Πανεπιστήμιο Θρά¬ 
κης για τους σκοπούς του οικείου εργαστηρίου. 

Άρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακόλου¬ 
θα βιβλία και στοιχεία: βαθμολόγιο φοιτητών, βιβλίο περι¬ 
ουσιακών στοιχείων, φάκελλος οικονομικών στοιχείων 
κάθε έτους, κατάλογος επιστημονικών βιβλίων, περιοδι¬ 
κών και οργάνων, αρχείο ερευνητικών προγραμμάτων, βι¬ 
βλίο μεταβολών προσωπικού, πρωτόκολλο διακίνησης 
αλληλογραφίας, βιβλίο καταγραφής ασθενών, βιβλίο κα¬ 
ταγραφής φαρμάκων. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 31 Ιουλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 
-♦- 

(5) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 248 
Οργανισμοί οργανώσεως και λειτουργίας των Παιδικών 
Εξοχών για το έτος 2001. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 3 παρ. 2 του Ν. 749/48 «Περί Παιδικών 


Εξοχών και Ειδικών εστιών Σιτίσεως Παίδων» (ΦΕΚ 200/48 
τ.Ά). 

β) Του άρθρου 1 παρ. 1 εδαφ. (δ) του Ν.Δ. 1379/73 «Πε¬ 
ρί Συμβουλίων και Επιτροπών αρμοδιότητας Υπουργείου 
Κοινωνικών Υπηρεσιών (ΦΕΚ 87/73 τ.Ά). 

γ) Του άρθρου 23 (παρ. 1 εδαφ. στ') του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137/85 τ.Ά). 

δ) Του άρθρου 5του Π.Δ/τος 437/1985 «Καθορισμός και 
ανακατανομή αρμοδιοτήτων των Υπουργείων» (ΦΕΚ 
157/85 τ.Ά). 

ε) Του άρθρου 29 του Ν. 1558/85 «Κυβέρνηση και Κυ¬ 
βερνητικά Όργανα» όπως προσετέθη με το άρθρο 27 του 
Ν. 2081/92 καιαντικαταστάθηκεμετηνπαρ. 2του άρθρου 
1 του Ν. 2469/97 (ΦΕΚ38/97τ.Ά). 

2. Τηναριθμ. 1039386/441/Α 0006/2000 Κοινή Απόφαση 
του Πρωθυπουργού και Υπουργού Οικονομικών «Ανάθε¬ 
ση αρμοδιοτήτων στους Υφυπουργούς Οικονομικών» 
(ΦΕΚ571/Β72000). 

3. Την αριθμ. 2850/18.4.2000 Κοινή Απόφαση του Πρω¬ 
θυπουργού και του Υπουργού Υγείας και Πρόνοιας «Ανά¬ 
θεση αρμοδιοτήτων στους Υφυπουργούς Υγείας και Πρό¬ 
νοιας Χριστίνα Σπυράκη και Δημήτριο Θάνο» (ΦΕΚ 
565/Β72000). 

4. Το γεγονός ότι το ύψος της δαπάνης για την υλοποί¬ 
ηση του προγράμματος των Παιδικών Εξοχών που θα ορ¬ 
γανώσει και λειτουργήσει το ΠΙΚΠΑ (ΕΟΚΦ) κατά το έτος 
2001 προσδιορίζεται στο ποσό των 400.000.000 δρχ. πε¬ 
ρίπου όπως προκύπτει και από την αριθμ. ΔΥ5α/οικ. 2407/ 
16.2.2001 βεβαίωση της Διεύθυνσης Οικονομικού του 
Υπουργείου Υγείας και Πρόνοιας και η σχετική πίστωση 
έχει προβλεφθεί στον ΚΑΕ 2343 του Φ. 220 του προϋπο¬ 
λογισμού εξόδωντου Υπουργείου Υγείας και Πρόνοιας. 

5. Τα με αριθμ. ΜΠ/51/10.1.2001, ΜΠ/196/26.1.2001 
και ΜΠ/287/7.2.2001, έγγραφα του ΠΙΚΠΑ με τα οποία 
το Ίδρυμα αυτό αποδέχεται την ανάθεση της οργάνω¬ 
σης και λειτουργίας των Παιδικών Εξοχών Αμφιλοχίας, 
Ηρακλείου Κρήτης, Θεσσαλονίκης, Καρδίτσας, Κέρκυ¬ 
ρας, Μυτιλήνης, Σερρών, Τρικάλων, Χανίων και Πεντέ- 
ληςτου Κρατικού Προγράμματος αρμοδιότητας Υπουρ¬ 
γείου Υγείας και Πρόνοιας κατά την κατασκηνωτική πε¬ 
ρίοδο 2001. 

6. Την αριθμ. 225/2001 γνωμοδότηση του Συμβουλίου 
της Επικράτειας με πρόταση των Υφυπουργών Οικονομι¬ 
κών και Υγείας και Πρόνοιας, αποφασίζουμε: 

«Άρθρο Μόνο 

Το Πατριωτικό ίδρυμα Κοινωνικής Πρόνοιας και Αντιλή- 
ψεως (Π.Ι.Κ.Π.Α.) (Ε.Ο.Κ.Φ.) αναλαμβάνει την οργάνωση 
και λειτουργία των Παιδικών Εξοχών Αμφιλοχίας, Ηρακλεί¬ 
ου Κρήτης, Θεσσαλονίκης, Καρδίτσας, Κέρκυρας, Μυτιλή¬ 
νης, Σερρών, Τρικάλων, Χανίων και Πεντέλης του Κρατικού 
Προγράμματος αρμοδιότητας Υπουργείου Υγείας και 
Πρόνοιας κατά την κατασκηνωτική περίοδο 2001. 

Στον Υφυπουργό Υγείας και Πρόνοιας αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 24 Ιουλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΓΕΩΡΓΙΟΣ ΔΡΥΣ Δ. ΘΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




